'''Parc national de Port-Cros''' (''Nationalpark Port-Cros'') er en [[Frankrig|fransk]] [[Nationalparker i Frankrig|nationalpark]] på  [[Middelhavet|middelhavsøen]] [[Port-Cros]], ti kilometer fra [[Rivieraen]],  øst for  [[Toulon]]. Den administrerer også naturområder i nogle omkringliggende lokaliteter.
[[Image:Port-Cros SPOT 1272.jpg|thumb|left|Port Cros set fra  en satellit]]
[[Nationalpark]]en blev grundlagt i  [[1963]] efter at Port-Cros blev [[testamente]]ret  til staten, som er den eneste jordejer på øen.
==Geografi==
Nationalpark Port-Cros omfatter ud over ''Port-Cros'' de mindre øer ''Bagaud'', ''Gabinière'' og ''Rascas'' herunder en 600&nbsp;m bred marin beskyttelseszone, i alt 700 [[hektar]] land og 1.288 ha omliggende havområde. Nationalparken var den første nationalpark i [[Europa]], der forener  terrestriske og maritime zoner. Siden 1971 hører også et  1.000 ha område på naboøen  [[Porquerolles]] og det der beliggende  statslige institut for havbotanik (''Conservatoire Botanique National Méditerranéen de Porquerolles'') under nationalparkens administration. De omkring 30 fastboende på øen er underlagt de samme restriktioner som de tilsejlende dagsgæster. Badning er kun tilladt på tre strande, og  rygning eller medtagning af  hunde er  forbudt. 
==Flora og fauna==
Ifølge  [[Botanik]]instituttet på Porquerolles er der på  Port-Cros cirka 530 hjemmehørende plantearter, herunder enkelte, der kun forekommer på øen. Da der ikke er dyrket landbrug i området siden  1890, er øen fuldstændig skovdækket, primært med [[Fyrreslægten|fyr-]] og [[jordbærtræ]]er.
Naturbeskyttelse Foreninger Organisationer